CELEX: 62007TN0084
Language: el
Date: 2007-03-13 00:00:00
Title: Υπόθεση T-84/07: Προσφυγή της 13ης Μαρτίου 2007 — Mineral and Chemical Company Eurochem κατά Συμβουλίου

26.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 117/26
            
         Προσφυγή της 13ης Μαρτίου 2007 — Mineral and Chemical Company «Eurochem »κατά Συμβουλίου
   (Υπόθεση T-84/07)
   (2007/C 117/40)
   Γλώσσα διαδικασίας: η αγγλική
   Διάδικοι
   
      Προσφεύγουσα: Open Joint Stock Company Mineral and Chemical Company «Eurochem »(Μόσχα, Ρωσία) (εκπρόσωποι: P. Vander Schueren και B. Evtimov, δικηγόροι)
   
      Καθού: Συμβούλιο της Ευρωπαϊκής Ενώσεως
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει τον προσβαλλόμενο κανονισμό και, ειδικότερα, το άρθρο 1, καθόσον αφορά την προσφεύγουσα και τις συνδεδεμένες με αυτήν εταιρείες, για τις οποίες γίνεται λόγος στην αιτιολογική σκέψη 14, α και β, του προσβαλλόμενου κανονισμού,
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα, ρωσική εταιρεία παραγωγής και εξαγωγής διαλυμάτων ουρίας και νιτρικού αμμωνίου, ζητεί την ακύρωση του κανονισμού (ΕΚ) 1911/2006 του Συμβουλίου της 19ης Δεκεμβρίου 2006, για την επιβολή οριστικού δασμού αντιντάμπινγκ στις εισαγωγές διαλυμάτων ουρίας και νιτρικού αμμωνίου, καταγωγής Αλγερίας, Λευκορωσίας, Ρωσίας και Ουκρανίας, μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 (1).
   Προς στήριξη της προσφυγής της, η προσφεύγουσα προβάλλει ότι τα κοινοτικά όργανα καθόρισαν την κανονική αξία ως προς την προσφεύγουσα και συνέκριναν την αξία αυτή με την τιμή εξαγωγής κατά τρόπο εσφαλμένο, με συνέπεια να είναι εσφαλμένη η διαπίστωση περί ντάμπινγκ.
   Επιπλέον, η προσφεύγουσα ισχυρίζεται ότι τα κοινοτικά όργανα παραβίασαν το άρθρο 11, παράγραφοι 1 και 3, του βασικού κανονισμού (2), διότι δεν προέβησαν σε ενδιάμεση επανεξέταση πριν την επανεξέταση ενόψει της λήξης ισχύος ενός μέτρου, σύμφωνα με το άρθρο 11, παράγραφος 2, του βασικού κανονισμού, και εξέδωσαν τον επίμαχο κανονισμό επαναφέροντας τους δασμούς στο αρχικό τους ύψος, παρά το γεγονός ότι είχαν την υποχρέωση και τη δυνατότητα να προβούν σε ενδιάμεση επανεξέταση είτε ex officio είτε βάσει επαρκών στοιχείων που είχε προσκομίσει η προσφεύγουσα.
   
      (1)  ΕΕ 2006, L 365, σ. 26.
   
      (2)  Κανονισμός (ΕΚ) αριθ. 384/96 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 56, σ. 1).